Nege Vrystaatse munisipaliteite se krag gesny | Maroela Media
Een van die kennisgewings wat in Volksblad publiseer is (22 Desember 2016).
Eskom het Donderdag kennisgewings in Volksblad geplaas om nege Vrystaatse munisipaliteite in te lig dat hul krag van 5 Januarie af twee keer per dag weens wanbetaling onderbreek gaan word.
Die munisipaliteite skuld almal miljoene rande aan Eskom. ’n Tiende munisipaliteit, Mafube wat Vrede insluit, is in kennis gestel dat daar nie nou teen hom opgetree sal word nie.
Van die belangrikste Vrystaatse dorpe wat geraak word, sluit Kroonstad, Bethlehem en Bothaville in.
Die nege munisipaliteite wat binnekort op geskeduleerde tye sonder krag sal sit, is Nketoane (Reitz, Lindley en Petrus Steyn), Moqhaka (Kroonstad, Steynsrus en Viljoenskroon), Tokologo (Boshof en Dealesville), Nala (Bothaville en Wesselsbron), Masilonyana (Brandfort, Theunissen, Verkeerdevlei en Winburg), Mantsopa (Excelsior, Ladybrand en Tweespruit) en Dihlabeng (Bethlehem, Paul Roux en Rosendal). Ngwathe (Edenville, Heilbron, Koppies, Parys en Vredefort) en Phumelela (Warden) se krag kan moontlik ook afgesny word indien die munisipaliteite nie ‘n skikkingsooreenkoms met Eskom kan bereik nie. Die publiek het nog tyd om insae te lewer waarom Eskom nie Phumelela of Ngwathe se krag moet afsny nie.
Daar is onlangs berig dat Maluti-a-Phofung, wat Qwaqwa insluit, aan Eskom 1,2 miljard verskuldig is.
Die tye waarop die krag ontkoppel gaan word, is van Maandag tot Vrydag van 06:00 tot 08:00, en weer van 17:00 tot 19:30. Op Saterdae en Sondae is dit van 08:30 tot 11:00 en weer vanaf 15:00 tot 17:30.
Eskom het gesê hy behou die reg voor om, met 15 dae kennis, die munisipaliteite se elektrisiteitsvoorsiening in geheel en onbepaald te ontkoppel indien die situasie rakende die elektrisiteitskuld nie verbeter nie.
Publiek oor feestyd-slenters gewaarsku
Ja nou sit die skoen aan die ander voet …wie se skuld is dit nou ….so betaal maar asb soos die res !
WAT? En wie ly direk daaronder? Die inwoners wat wel maandeliks hul munisipale rekeninge vereffen…wat my laat vra: qaar is daai geld heen? Maar dan word die konsep gekoester dat ALS verniet is! Odf dat jy maar net bakhand hoed te.staan voor die regering. SKOKKEND
Ek dink tog dat Eishkom beter seermaak tye kon gekies het. Net jammer dat die getroue betalers eintlik diegene is wat hieronder gaan ly. Tog reken ek dat die dreigement ter elfder ure weer uitgestel sal word.
En nou sit die gereelde betalers ook sonder krag = wat maak di munisipaliteite met die geld
Weer anc provinsie.Dit is omdat daar nie van al die munisipaliteite oudits verslaae gedoen word nie.